অনলাইন ডেস্ক : বিশ্বে সবচেয়ে ভয়াবহ মানবপাচারের শিকার দেশের মধ্যে মিয়ানমার অন্যতম বলে জানিয়েছে যুক্তরাষ্ট্র। দেশটির পররাষ্ট্র মন্ত্রণালয়ের বার্ষিক প্রতিবেদন ‘ট্র্যাফিকিং ইন পারসনস’ এ তারা দাবি করে সিরিয়া, চীন ও দক্ষিণ সুদানের মতো মিয়ানমারেও প্রচুর মানবপাচার হয়। তবে এই প্রতিবেদনে প্রশংসা করা হয়েছে বাংলাদেশের। তালিকায় উন্নতি না হলেও রোহিঙ্গা ঢল মোকাবিলায় উল্লেখযোগ্য ভূমিকার রাখছে বলে জানায় মার্কিন পররাষ্ট্র মন্ত্রণালয়।